ระเบียบธนาคารแห่งประเทศไทยว่าด้วยการให้บริการรับส่งข้อมูลทางอินเทอร์เน็ตพ.ศ. 2548-------------------------------- โดยที่ธนาคารแห่งประเทศไทยได้จัดให้มีบริการรับส่งข้อมูลทางอินเทอร์เน็ต ผ่านทาง Website ของ ธปท. เพื่อเป็นอีกช่องทางหนึ่งในการรับส่งข้อมูลระหว่างผู้ใช้บริการกับ ธปท. ดังนั้น เพื่อให้มีระบบและกระบวนการเพื่อความปลอดภัยในการรับส่งข้อมูลระหว่างกัน ที่สามารถยืนยันได้ว่าผู้ใช้บริการเป็นผู้ใดและสามารถตรวจสอบการรับและส่งข้อมูลได้ ธนาคารแห่งประเทศไทยจึงได้ออกระเบียบไว้ ดังต่อไปนี้อื่นๆ - ความทั่วไปข้อ ๑ ในระเบียบนี้ "ธปท." หมายถึง ธนาคารแห่งประเทศไทย "บริการรับส่งข้อมูลทางอินเทอร์เน็ต" หมายถึง ระบบบริการรับส่งข้อมูลทางอินเทอร์เน็ตที่ ธปท.จัดทําขึ้น เพื่อให้บริการรับส่งข้อมูลระหว่างผู้ใช้บริการกับ ธปท. ผ่านระบบเครือข่ายอินเทอร์เน็ตมายัง Website ของ ธปท. ( ) " ผู้ใช้บริการ" หมายถึง นิติบุคคลหรือบุคคลธรรมดา ที่ได้รับอนุญาตจาก ธปท.ให้รับส่งข้อมูลตามระเบียบนี้ "คอมพิวเตอร์แม่ข่าย " หมายถึง ระบบคอมพิวเตอร์ของ ธปท.ที่ให้บริการรับส่งข้อมูลทางอินเทอร์เน็ต "คอมพิวเตอร์ลูกข่าย" หมายถึง ระบบคอมพิวเตอร์ของผู้ใช้บริการ "กระบวนการเพื่อความปลอดภัยในการรับและส่งข้อมูลระหว่างกัน" หมายถึง กระบวนการในการบริการรับส่งข้อมูลทางอินเทอร์เน็ตที่ ธปท.จัดให้มีขึ้นเพื่อ (1) ยืนขันว่าข้อความที่ผู้ใช้บริการหรือ ธปท. ได้ส่งผ่านบริการรับส่งข้อมูลทางอินเทอร์เน็ตเป็นข้อความของผู้ใช้บริการหรือของ ธปท.จริง อีกทั้งสามารถทําการพิสูจน์ตัวตน (Authentication) และยืนยันว่าผู้ปฏิบัติงานในบริการรับส่งข้อมูลทางอินเทอร์เน็ตเป็นบุคคลที่ได้รับสิทธิในการปฏิบัติงานจริง (2) ยืนยันว่าข้อความที่ผู้ใช้บริการหรือ ธปท. ได้รับผ่านบริการรับส่งข้อมูลทางอินเทอร์เน็ตเป็นข้อความเดียวกับที่ผู้ใช้บริการหรือ ธปท.ได้ส่งจริง และป้องกันมิให้บุคคลอื่นที่ไม่เกี่ยวข้องล่วงรู้ข้อมูลในการรับและส่งข้อมูลระหว่างคอมพิวเตอร์แม่ข่ายกับคอมพิวเตอร์ถูกข่าย (3) กําหนดเวลา ณ จุดใดจุดหนึ่ง ซึ่งทั้ง ธปท. และผู้ใช้บริการไม่สามารถยกเลิกเพิกถอนข้อความที่ตนส่งไปได้ (4) มีระบบการบันทึกหลักฐาน (Log File) เกี่ยวกับข้อมูลหรือข้อความที่รับส่งในบริการเพื่อใช้ตรวจสอบความครบถ้วนของข้อมูลที่ส่งผ่านบริการรับส่งข้อมูลทางอินเทอร์เน็ตได้ "ผู้จัดการสิทธิ" หมายถึง ผู้ใช้บริการ หรือบุคคลที่ได้รับมอบหมายจากผู้ใช้บริการให้เป็นผู้แต่งตั้ง เพิกถอน หรือกําหนดขอบเขตหน้าที่ ผู้ปฏิบัติงาน (Officer) ในบริการรับส่งข้อมูลทางอินเทอร์เน็ต "ผู้ปฏิบัติงาน (Officer)" หมายถึง ผู้ที่ได้รับมอบหมายจากผู้จัดการสิทธิให้เป็นผู้ปฏิบัติงานในบริการรับส่งข้อมูลทางอินเทอร์เน็ต "คู่มือการใช้งาน" หมายถึง คู่มือการใช้งานบริการรับส่งข้อมูลทางอินเทอร์เน็ตที่ ธปท.จัดทําให้ผู้ใช้บริการข้อ ๒ ผู้ที่ประสงค์จะขอใช้บริการรับส่งข้อมูลทางอินเทอร์เน็ต ตามระเบียบนี้ให้ทําหนังสือแสดงความตกลงขอใช้บริการรับส่งข้อมูลทางอินเทอร์เน็ต ตามแบบที่แนบข้อ ๓ ผู้ที่ประสงค์จะออกจากการเป็นผู้ใช้บริการรับส่งข้อมูลทางอินเทอร์เน็ตให้มีหนังสือแจ้งให้ ธปท. ทราบล่วงหน้าไม่น้อยกว่า 30 วัน เมื่อพ้นกําหนดเวลาดังกล่าว ให้ผู้ใช้บริการเป็นอันพ้นจากการเป็นผู้ใช้บริการตามระเบียบนี้ข้อ ๔ ธปท.เป็นผู้จัดทําชุดคําสั่งของ ธปท. และคู่มือการใช้งานให้แก่ผู้ใช้บริการข้อ ๕ ธปท.จะกําหนดเวลาทําการของบริการรับส่งข้อมูลทางอินเทอร์เน็ต และในกรณีที่มีเหตุจําเป็นต้องเปลี่ยนแปลงเวลาทําการ ธปท.จะแจ้งให้ทราบล่วงหน้าในเวลาอันควรข้อ ๖ ผู้ใช้บริการใดไม่ปฏิบัติตามระเบียบนี้หรือข้อกําหนดที่ออกตามระเบียบนี้ หรือ มีพฤติการณ์แห่งการกระทําที่อาจก่อให้เกิดความเสียหายแก่ระบบการให้บริการหรือแก่ประโยชน์ส่วนรวมประการอื่น ธปท. อาจระงับการให้ใช้บริการการรับส่งข้อมูลทางอินเทอร์เน็ต เป็นการชั่วคราวหรือตลอดไปอย่างใดอย่างหนึ่งหรือหลายอย่างก็ได้ การพิจารณาของ ธปท.ให้เป็นที่สุดอื่นๆ - สิทธิและหน้าที่ของผู้ใช้บริการข้อ ๗ ผู้ใช้บริการรับรู้ เข้าใจ และยอมรับในประสิทธิภาพ ขอบเขตความสามารถและข้อจํากัดของกระบวนการเพื่อความปลอดภัยในการรับส่งข้อมูลระหว่างกัน และยอมรับว่าบริการรับส่งข้อมูลทางอินเทอร์เน็ต มีมาตรการที่รัดกุมเพียงพอสําหรับป้องกันความผิดพลาดและการทุจริตต่าง ๆ แล้ว ธปท. สงวนสิทธิที่จะปรับปรุงหรือแก้ไขเพิ่มเติมกระบวนการเพื่อความปลอดภัยในบริการตามที่เห็นสมควรข้อ ๘ ผู้ใช้บริการต้องจัดเตรียมคอมพิวเตอร์ถูกข่าย อุปกรณ์อื่น ๆ ตามที่ ธปท. กําหนดข้อ ๙ ผู้ใช้บริการต้องปฏิบัติตาม คู่มือการใช้งานและแนวทางการปฏิบัติงานที่ ธปท. กําหนดข้อ ๑๐ ในกรณีที่คอมพิวเตอร์แม่ข่ายขัดข้อง คอมพิวเตอร์ลูกข่ายขัดข้อง หรือการสื่อสารระหว่างคอมพิวเตอร์แม่ข่ายกับคอมพิวเตอร์ลูกข่ายขัดข้องไม่ว่า ธปท. จะแจ้งให้ผู้ใช้บริการทราบหรือผู้ใช้บริการแจ้งให้ ธปท. ทราบ แล้วแต่กรณี ให้ผู้ใช้บริการปฏิบัติตามคู่มือการใช้งานข้อ ๑๑ ห้ามมิให้ผู้ใช้บริการแก้ไขชุดคําสั่งของธปท.ข้อ ๑๒ ผู้ใช้บริการต้องยินยอมและอํานวยความสะดวกแก่เจ้าหน้าที่ของ ธปท. ในการตรวจสอบเอกสารหลักฐานที่เกี่ยวข้อง และอื่น ๆ ตามที่ ธปท. เห็นสมควรข้อ ๑๓ ผู้ใช้บริการต้องเก็บรักษาเอกสารหลักฐานที่เกี่ยวข้องกับระเบียบนี้อื่นๆ - การใช้บริการรับส่งข้อมูลทางอินเทอร์เน็ตข้อ ๑๔ ในการใช้ระบบบริการรับส่งข้อมูลทางอินเทอร์เน็ต ผู้ใช้บริการต้องปฏิบัติตามขั้นตอบ ดังนี้(1) ให้ผู้จัดการสิทธิทําหนังสือแต่งตั้งและกําหนดสิทธิผู้ปฏิบัติงาน (Officer) ในบริการรับส่ง ข้อมูลทางอินเทอร์เนตตามแบบที่ ธปท. กําหนด โดย ธปท. จะทําหน้าที่กําหนดสิทธิการใช้บริการ รหัสประจําตัวผู้ใช้งาน (User ID) และรหัสผ่าน (Password) ครั้งแรก สําหรับผู้ปฏิบัติงาน (Officer) ในการเข้าใช้บริการรับส่งข้อมูลทางอินเทอร์เน็ต (2) การเพิกถอนผู้จัดการสิทธิและผู้ปฏิบัติงาน ตาม (1) ให้ผู้ใช้บริการทําหนังสือตามแบบที่ ธปท. กําหนด ข้อ ๑๕ ในการนําส่งข้อมูลให้กับ ธปท.ให้ผู้ใช้บริการดําเนินการดังนี้ (1) จัดเตรียมข้อมูลให้อยู่ในรูปแบบ และนําส่ง ตามเวลาที่ ธปท. กําหนด (2) ก่อนการส่งข้อมูลตาม (1) ผู้ใช้บริการ มีหน้าที่ต้องตรวจสอบข้อมูลและชื่อแฟ้มข้อมูลให้ถูกต้อง ครบถ้วน ตามเกณฑ์ที่ ธปท. กําหนด (3) เมื่อผู้ใช้บริการจัดส่งข้อมูลมาขัง ธปท. แล้ว มีหน้าที่ติดตามผลการส่งข้อมูลโดยเรียกดูได้จากระบบบันทึกหลักฐาน (Log File) ของรายการข้อมูลที่นําส่ง ซึ่งจะทราบผลได้ทันทีภายหลังการส่งข้อมูล (4) กรณีที่ ธปท. ได้รับข้อมูลจากผู้ใช้บริการแล้ว หากผู้ใช้บริการ หรือ ธปท. พบว่าจําเป็นต้องแก้ไขข้อมูลที่ได้จัดส่งมาแล้ว ให้ผู้ใช้บริการจัดส่งข้อมูลที่แก้ไขแล้วมาใหม่ ข้อ ๑๖ ธปท.จะถือว่าได้รับข้อมูลจากผู้ใช้บริการ ตามวัน เวลาที่รับข้อมูลที่ปรากฏในระบบบันทึกหลักฐาน (Log File) บนคอมพิวเตอร์แม่ข่ายข้อ ๑๗ กิจกรรมใดๆ ที่เกี่ยวข้องกับบริการรับส่งข้อมูลทางอินเทอร์เน็ต ที่เกิดจากการกระทําของผู้จัดการสิทธิ หรือผู้ปฏิบัติงานให้ถือเป็นการกระทําของผู้ใช้บริการ ซึ่งมีผลบังคับตามระเบียบนี้ทั้งสิ้นข้อ ๑๘ ธปท. จะแจ้งข่าวสารเกี่ยวกับการบริการรับส่งข้อมูลทางอินเทอร์เน็ตให้ผู้ใช้บริการทราบทาง Web Site ของ ธปท.ข้อ ๑๙ ธปท. อาจระงับการให้บริการในเวลาใดก็ได้ตามที่เห็นสมควร โดยจะแจ้งให้ผู้ใช้บริการทราบล่วงหน้าเป็นเวลาพอสมควรอื่นๆ - เบ็ดเตล็ดข้อ ๒๐ ชุดกําสั่งของ ธปท. คู่มือการใช้งาน และแนวทางการปฏิบัติงานเป็นทรัพย์สินของ ธปท.ข้อ ๒๑ ธปท. สงวนสิทธิที่จะแก้ไข เพิ่มเติม หรือเปลี่ยนแปลงระเบียบนี้ได้ตามที่เห็นสมควร โดยจะแจ้งให้ผู้ใช้บริการทราบล่วงหน้าเป็นเวลาพอสมควรข้อ ๒๒ ถ้ามีปัญหาใด ๆ เกี่ยวกับการตีความตามระเบียบ หรือประกาศ หรือข้อกําหนดใดที่ออกตามระเบียบนี้ ธปท. จะเป็นผู้วินิจฉัยชี้ขาดข้อ ๒๓ ให้ถือว่าผู้ใช้บริการตกลงผูกพัน และปฏิบัติตามระเบียบนี้ ข้อกําหนดอื่นใดที่ออกตามระเบียบนี้ ตลอดจนคําวินิจฉัยของธปท. ตามข้อ 22 ทั้งนี้ ตั้งแต่วันที่ 17 พฤศจิกายน 2548 เป็นต้นไปผู้มีอํานาจลงนาม - ประกาศ ณ วันที่ 17 พฤศจิกายน 2548 (ม.ร.ว. ปรีดิยาธร เทวกุล)ผู้ว่าการธนาคารแห่งประเทศไทย